
 Către,

BIROUL PERMANENT AL

CAMEREI DEPUTAȚILOR

Vă înaintăm, alăturat, Raportul comun asupra proiectului de Lege pentru aprobarea Ordonanței de urgență a Guvernului nr.30/2023 privind modificarea art.V din Ordonanța de urgență a Guvernului nr.133/2022 pentru modificarea și completarea Ordonanței de urgență a Guvernului nr.92/2021 privind regimul deșeurilor, precum și a Legii serviciului de salubrizare a localităților nr.101/2006, transmis pentru dezbatere în fond, Comisiei pentru administrație publică și amenajarea teritoriului, Comisiei pentru mediu și echilibru ecologic și Comisiei pentru industrii și servicii cu adresa nr.PLx.375/2023 din 6 iunie 2023.

	VICEPREȘEDINTE

Virgil-Alin CHIRILĂ
	PREȘEDINTE

Adrian GIURGIU
	PREȘEDINTE

BENDE Sándor

R A P O R T   C O M U N
asupra proiectului de Lege pentru aprobarea Ordonanței de urgență a Guvernului nr.30/2023 privind modificarea art.V din Ordonanța de urgență a Guvernului nr.133/2022 pentru modificarea și completarea Ordonanței de urgență a Guvernului nr.92/2021 privind regimul deșeurilor, precum și a Legii serviciului de salubrizare a localităților nr.101/2006

În conformitate cu prevederile art. 95 și ale art. 118 alin. (3) din Regulamentul Camerei Deputaților, republicat, cu modificările ulterioare, Comisia pentru administrație publică și amenajarea teritoriului, Comisia pentru mediu și echilibru ecologic și Comisia pentru industrii și servicii au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanței de urgență a Guvernului nr.30/2023 privind modificarea art.V din Ordonanța de urgență a Guvernului nr.133/2022 pentru modificarea și completarea Ordonanței de urgență a Guvernului nr.92/2021 privind regimul deșeurilor, precum și a Legii serviciului de salubrizare a localităților nr.101/2006, transmis cu adresa nr. PL x. 375/2023 din 6 iunie 2023.


Camera Deputaților este Cameră decizională potrivit prevederilor art.75 din Constituția României, republicată, și ale art.92 din Regulamentul Camerei Deputaților, republicat, cu modificările ulterioare.

Senatul, în calitate de primă Cameră sesizată, a adoptat proiectul de lege în condițiile art.115 alin.(5) teza a III-a din Constituția României, republicată.

Consiliul Legislativ avizează favorabil proiectul de ordonanță de urgență cu observații și propuneri, conform  cu avizului nr.421/25.04.2023.

Comisia juridică, de disciplină și imunități a avizat favorabil proiectul de lege, conform avizului nr.PLx.375/2023 din 23 octombrie 2023.


Ordonanța de urgență are ca obiect de reglementare instituirea unui nou termen de conformare, respectiv până la 31 decembrie 2023, potrivit căruia autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară, pe baza mandatului special primit de la unitățile/subdiviziunile administrativ-teritoriale membre au obligația să atribuie contractele de delegare a gestiunii activității/activităților de sortare, tratare și/sau depozitare, prin eliminare, a deșeurilor municipale prestate de operatori numai pe baza autorizației de mediu.
Potrivit prevederilor art.62, 64 și 133 din Regulamentul Camerei Deputaţilor, republicat, cu modificările ulterioare, membrii celor trei comisii sesizate în fond au examinat proiectul de lege în ședințe separate.
Membrii Comisiei pentru industrii și servicii au examinat proiectul de lege în ședința din data de 26 februarie 2024.  La lucrările comisiei au fost prezenți deputați conform listei de prezență.


În urma dezbaterilor și a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma adoptată de Senat cu amendamente respinse.


Membrii Comisiei pentru mediu si echilibru ecologic au examinat proiectul de lege în ședința din data 16 iunie 2026. La lucrările comisiei au fost prezenți deputați conform listei de prezență.

La dezbaterile care au avut loc a participat, în calitate de invitat, în conformitate cu prevederile art.56 și 57 din Regulamentul Camerei Deputaților, republicat, cu modificările ulterioare, domnul Raul Pop – secretar de stat în cadrul Ministerului Mediului, Apelor și Pădurilor.

În urma examinării proiectului de lege și a opiniilor exprimate, membrii comisiei, au hotărât cu majoritate de voturi, adoptarea proiectului de lege în forma adoptată de Senat cu amendamente respinse.


Membrii Comisiei pentru administrație publică și amenajarea teritoriului au examinat proiectul de lege și documentele aferente în ședințele din 26 septembrie și 10 octombrie 2023 și din 30 iunie 2026. La ședințele Comisiei deputații au fost prezenți conform listelor de prezență.
În urma dezbaterilor și a opiniilor exprimate, membrii Comisiei au hotărât, cu majoritate de voturi, adoptarea proiectului de lege în forma adoptată de Senat cu amendamente respinse.
În urma examinării proiectului de lege și a opiniilor exprimate, membrii celor trei comisii, au hotărât cu majoritate de voturi, adoptarea proiectul de Lege pentru aprobarea Ordonanței de urgență a Guvernului nr.30/2023 privind modificarea art.V din Ordonanța de urgență a Guvernului nr.133/2022 pentru modificarea și completarea Ordonanței de urgență a Guvernului nr.92/2021 privind regimul deșeurilor, precum și a Legii serviciului de salubrizare a localităților nr.101/2006 în forma adoptată de Senat cu amendamente respinse prevăzute în anexa care face parte integrantă din prezentul raport comun.
În raport de obiectul și conținutul său, proiectul de lege face parte din categoria legilor ordinare.

	VICEPREȘEDINTE

Virgil-Alin CHIRILĂ
	PREȘEDINTE

Adrian GIURGIU
	PREȘEDINTE

BENDE Sándor

	SECRETAR

Bogdan-Andrei TOADER

	SECRETAR

KÖNCZEI Csaba 
	SECRETAR

Claudiu MANTA 


Consilier parlamentar,


Consilier parlamentar,


Consilier parlamentar,

Nicoleta Toma



Alina Alexandriuc



Isabela-Patricia Robe
Anexa
A M E N D A M E N T E    R E S P I N S E
În urma examinării, membrii Comisiei pentru mediu au respinse următoarele amendamente:
	Nr.

crt.
	Text adoptat de Senat
	Amendamente respinse/Autor
	Motivare susținerii/Motivarea respingerii
	Camera Decizională

	0
	1
	2
	3
	4

	1.
	Articol unic. – Se aprobă Ordonanța de urgență a Guvernului nr. 30 din 26 aprilie 2023 privind modificarea art. V din Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006, publicată în Monitorul Oficial a României, Partea I, nr.354 din 26 aprilie 2023. 


	Art. I. Nemodificat
Autor: membri ai Comisiei pentru administrație publică și amenajarea teritoriului (PSD, PNL, UDMR)
	Motivarea susținerii:

Tehnică legislativă.
Motivarea respingerii:

Respins prin vot.
	Camera Deputaților

	2.
	
	Art. II. - (1) Autoritățile administrației publice locale/Asociațiile de dezvoltare intercomunitară/ Consorțiile administrative, după caz, care au aprobat includerea în tarifele activităților de salubrizare desfășurate de operatori pe fluxul deșeurilor municipale a cheltuielilor cu contribuția pentru economia circulară și/sau, după caz, includerea unor cheltuieli aferente altor activități de salubrizare au obligația ca, în termen de maximum 45 de zile de la data intrării în vigoare a prezentei legi, să recalculeze și să aprobe noile tarife aferente fiecărei activități de salubrizare în parte, prin luarea în considerare numai a cheltuielilor aferente activității respective, fără includerea cheltuielilor cu contribuția pentru economia circulară și a cheltuielilor cu alte activități desfășurate de operatori pe fluxul deșeurilor municipale, în vederea conformării cu prevederile art. I pct. 1 și art. II pct. 30, referitor la prevederile art. 286 alin. (2).

(2) Până la data de 30 iunie 2024, autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară/ consorțiile administrative, pe baza mandatului special primit de la unitățile/subdiviziunile administrativ-teritoriale membre, au obligația ca pentru activitățile de sortare, tratare și/sau depozitare, prin eliminare, a deșeurilor municipale prestate de operatori numai pe baza autorizației de mediu să atribuie contractele de delegare a gestiunii activității/activităților respective, în vederea conformării cu prevederile art. II pct. 16 și pct. 33, referitor la prevederile art. 144 și art. 321.

3) Până la data de 30 iunie 2024, autoritățile administrației publice locale ale unității/subdiviziunii administrativ-teritoriale sau, după caz, asociațiile de dezvoltare intercomunitară/ consorțiile administrative au obligația, în aplicarea dispozițiilor art. 17 alin. (5) lit. g) și l) din Ordonanța de urgență a Guvernului nr. 92/2021 privind regimul deșeurilor, aprobată cu modificări și completări prin Legea nr. 17/2023, să aprobe modificarea hotărârii de dare în administrare sau, după caz, încheierea unui act adițional la contractele de delegare existente, în vederea includerii tuturor indicatorilor de performanță aferenți activităților prestate de operator pe fluxul deșeurilor municipale, inclusiv pentru includerea penalităților suportate de către operator în caz de neîndeplinire a acestora, stabilite la nivelul cheltuielilor cu contribuția pentru economia circulară și al cheltuielilor cu depozitarea deșeurilor pentru cantitățile de deșeuri municipale care depășesc cantitățile destinate a fi depozitate corespunzătoare indicatorilor de performanță.

(4) În situația în care unitatea/subdiviziunea administrativ-teritorială nu adoptă, individual sau în asociere, în termenul prevăzut la alin. (1), măsurile administrative necesare includerii în actele de atribuire a indicatorilor de performanță aferenți activității/activităților prestate de operator, inclusiv a penalităților în caz de neîndeplinire a acestora, Garda Națională de Mediu aplică sancțiunile prevăzute la art. 62 alin. (1) lit. d) din Ordonanța de urgență a Guvernului nr. 92/2021, aprobată cu modificări și completări prin Legea nr. 17/2023.

Autor: membri ai Comisiei pentru administrație publică și amenajarea teritoriului (PSD, PNL, UDMR)
	Motivarea susținerii:

.............................

Motivarea respingerii:

Respins prin vot.
	Camera Deputaților

